Որպես դիտողություն. Ջոջուղ Մարջանլիում գիտաժողովի ռուսաստանյան մասնակիցների արտահայտությունների շուրջ քննարկումն իր շարունակությունն է գտել ՙԵրեկոն Վլադիմիր Սոլովյովի հետ՚ հաղորդման եթերում՝ Ռոսիա-1 հեռուստաալիքով։ Մերձավոր Արևելքի և Կենտրոնական Ասիայի ուսումնասիրման կենտրոնի տնօրեն Սեմյոն Բաղդասարովը դիմել է ՌԼԴԿ առաջնորդ Վլադիմիր Ժիրինովսկուն՝ ՌԼԴԿ-ից պատգամավոր Դմիտրի Սավելևի հայտարարության հետ կապված հարցով՝ վերջինիս անվանելով դավաճան և Ռուսաստանի Դաշնության թշնամի։ Պատշաճը հատուցենք Ժիրինովսկուն՝ Բաղդասարովի փաստարկներին նա համաձայնեց։ Իր հերթին Պետդումայի պատգամավոր, ԱՊՀ երկրների ինստիտուտի տնօրեն Կոնստանտին Զատուլինն ավելի վաղ Սավելևի տեսակետը որակել էր որպես ոչ իրավասու։ Բայց ահա` ով պաշտպան կանգնեց Սավելևին, դարձյալ նույն Դուգինն էր և Ադրբեջանի շահերի մյուս հայտնի ՙփաստաբան՚ ու նրա մշտական շահառու քաղաքագետ Սերգեյ Մարկովը։ Ըստ երևույթին, ադրբեջանական ոսկեդրամների զրնգոցը խլացնում է բանականության ու խղճի ձայնը, եթե այն, իհարկե, կա։